cyanic-selkie/wikianc huggingface dataset:
Tjûmen (oblast)
Geografy
thumb|left|250px|De Irtysj yn 'e oblast Tjûmen De oblast is de iennige oblast fan it lân dat mei syn grins fan de súdlike lânsgrins mei Kazachstan oant de Noardlike Iissee de hiele breedte fan it lân oerspant. It is lykwols net it langste gebiet fan it lân: de kraj Krasnojarsk en de autonome republyk Sacha yn it easten oerspanne fan noard nei súd in gruttere ôfstân, mar ha gjin lânsgrins mei it bûtenlân.
Yn de oblast lizze de twa autonome distrikten Chanto-Mansje en Jamalo-Nenetsje.
Hendrik Lorentz
Hendrik Antoon Lorentz (Arnhim, 18 july 1853 - Haarlim, 4 febrewaris 1928) wie in Nederlânsk natuerkundige dy't yn 1877 heechlearaar waard yn de teoretyske natuerkunde yn Leien.
Tjûmen (oblast)
Geografy
Sûnder de autonome distrikten hat de oblast in oerflak fan 161.800 km², mei de autonome distrikten is it mei in oerflak fan 1.435.200 km² ite op twa nei grutste bestjoerlike dielgebiet fan it lân.
Skiednis
thumb|left|250px|Kremlyn fan Tobolsk De russyske kolonisaasje fan it gebiet sette tsjin it ein fan 'e 16e iuw útien. De stêd Tobolsk wie foar in skoft sels de haadstêd Sibearje. De oblast Tjûmen waard op 14 augustus 1944 út dielen fan de oblasten Omsk en Koergan stifte.
Hendrik Lorentz
Steatskommisje Sudersee
Nei syn emeritaat wurke er fan 1918 oant 1926 mei oan plannen foar de drûchlizzing fan de Sudersee. Hy stelde de golfferliking op, wêrmei't de wetterhichten - en dêrmei nedige dykhichtes - nei ôfsluting troch de Ofslútdyk foarsein wurde koene. Hy late de Steatskommisje Sudersee (ek wol "Commissie Lorentz" neamd). Dat wie yn dy tiid gjin ienfâldige opdracht. Acht jier lang wie er dwaande mei dit probleem. Hy stelde út om de perblemen mei de wetterhichten op te lossen mei numerike wiskunde. De bewegingsferlikingen foar wetter moasten oplost wurde foar de geulen. It wurk fan de kommisje hat fan grutte betsjutting west foar it wetterrinkundich ûndersyk yn Nederlân. De troch him ûntwikkele metoade foar tijberekkeningen wie de basis foar moderne numerike rekkenmodellen. Nei it ôfmeitsjen fan de Ofslútdyk yn 1933 die bliken dat de foarsizzings fan de kommisje foar in grut part krekt wiene.
Tjûmen (oblast)
Ekonomy
Belangrike sektoaren binne de petrogemyske yndustry, de houtferwurking en de masjinebou. Fanwegen it foarkommen fan in soad ierdgas en ierdoalje falt it gebiet ûnder de rykste dielen fan Ruslân. Ynklusyf de autonome gebieten hat de oblast sels it heechste regionale BYP de ynwenner fan alle gebieten fan Ruslân.
Hendrik Lorentz
Steatskommisje Sudersee
De Lorentzslûzen binne ek nei him neamd.
De ein
Op 4 febrewaris 1928 ferstoar er oan in belroasynfeksje mei koartsoanfallen, hy waard 74 jier.
Tjûmen (oblast)
Bestjoerlike yndieling en stêden
thumb|260px|Regearingsgebou oblast Tjûmen De oblast Tjumen is yn 22 rajons ûnderferdield en fiif stedsdistrikten. De fiif stêden foarmje de stedsdistrikten. Grutste stêden binne Tjûmen, Tobolsk en Isjim.
Rynsburch
thumb|230px|It Flyt yn Rynsburch
Rynsburch (Nederlânsk en offisjeel: Rijnsburg) is in plak yn de gemeente Katwyk yn Súd-Hollân. It meastepart protestantsk-kristlike Rynsburch stiet fral bekend om har blombolletylt en de festiging fan FloraHolland. Rynsburch leit yn de Bollestreek.
De gemeente Rynsburch is mei yngong fan 1 jannewaris 2006 fusearre mei de gemeenten Katwyk en Falkenburch, ta de nije gemeente Katwyk mei goed 60.000 ynwenners. Yn 2006 hie Rynsburch 14.850 ynwenners.
Skiednis
Hoewol't der foar de jiertelling al minsken yn de omkriten fan Rynsburch wennen wie der yn de 6e iuw pas sprake fan in echt doarp. De Friezen hienen har hjir doe fêstige en út archeologyske fynsten docht bliken dat sprake wie fan in elitêre delsetting. In tsjerklik geskrift út 750 sprekt fan 'Rudolfsheim dat no Rinasburg neamd wurdt'. Op 10 augustus 975 wûn greve Dirk II by Rinasburg in gefjocht tsjin de opstannige West-Friezen. Ut tankberheid stifte hy in kapel foar de Hillige Laurentius.
Abdij
Begjin 12e iuw stifte Petronilla fan Saksen in abdij foar aadlike nonnen, njonken de Laurentiuskapel. Tritich abdissen soenen yn de rin fan de tiid de abdij bestjoerd hawwe. Yn 1570 waard it kleaster ferwoaste, mar de súdlike toer is bewarre bleaun.
Spinozahûske
thumb|230px|It Spinozahûske Fan 1661 oant 1663 wenne de Nederlânske filosoof Baruch de Spinoza yn Rynsburch. Doe't yn 1896 in âld arbeiderswente te keap kaam, waard dat troch Willem Meyer identifisearre as it hûske fan Spinoza. It waard oankocht en yn 1897 oerdragen oan de Ferieniging It Spinozahûs, dy't it noch hieltyd beheart.
It hûske ferkeart yn minne steat en is as museum al sûnt 2001 sletten. Yntusken hat de Ferieniging foldwaande fûnsen ferwurve kinnen om it geboutsje te restaurearjen
Foarhinne Mole Schokker
Foarhinne Mole Skokker is in Amerikaanske wynmotor fan it type Record mei in wynrêd fan 21 blêden en in diameter fan 6 meter. De mole stie earst yn in natoergebiet oan de Tsjonger. Yn 1998 waard hy ôfbrutsen. Trije jier letter waard hy yn opdracht fan Steatsboskbehear restaurearre troch in fjouwertal learlingen fan de ROC Friese Poort út Drachten. Dêrnei krige de mole in nij plak op de hjoeddeiske lokaasje by Nijetrijne besuden de N351 yn it natoergebiet de Rottige Meente. De wynmotor is net-mealree en is net iepene foar publyk, al kin hy wol oant op in pear meter benei komd wurde.
Lars Ulrich
Lars Ulrich (Gentofte, 26 desimber 1963) is in Deensk drummer. Hy is bekend as de drummer fan Metallica. Ulrich en syn mei-bandleden waarden yn 2009 opnaam yn de Rock and Roll Hall of Fame.
Karriêre
Ulrich begûn as jonge puber mei drummen; doe't er sântjin jier wie gie er nei Amearika en sette dêr nei in tal mislearre audysjes by ferskate bands yn 1980 in advertinsje yn in lokale krante op syk nei muzikanten om in band mei te begjinnen. James Hetfield reagearre op dizze advertinsje en yn 1981 rjochte Ulrich mei Hetfield de band Metallica op.
Hy waard bekend as in pionier op it mêd fan flugge thrash-drumbeats, benammen te hearren op de earste fjouwer albums fan Metallica, Kill 'Em All, Ride the Lightning, Master of Puppets en ...And Justice for All.
Priveelibben
Ulrich waard berne yn Gentofte, Haadstêd, Denemark, as soan fan de Deenske tennisser en jazzmuzikant Torben Ulrich. Lars Ulrich is trije kear troud. Yn 1988 boaske er mei de Britske Debbie Jones. Dat houlik duorre oant 1990. Fan 1997 oant 2004 wie er boaske mei Skylar Satenstein, mei har krige Ulrich twa soannen. Fan 2004 oant 2012 hie Lars in relaasje mei de Deenske aktrise Connie Nielsen, mei har krige er ek in bern. Yn 2015 boaske Ulrich mei it Amerikaanske model Jessica Miller. Lars Ulrich is in fûleindich keunstsamler, hy hat in grutte kolleksje.
Hebe Camargo
thumb|left|200px|Hebe Camargo
Hebe Maria Camargo (Taubaté, 8 maart 1929 – São Paulo, 29 septimber 2012) wie in Brazyljaanske presintatrise, aktrise en sjongster.
Dûkerke
thumb|right|Dûkerke thumb|left|Fersprieding fan it dûkerke.
Hebe Camargo
Om 1950 hinne begûn har karriêre as telefyzjepresintatrise. Dêrnei wurke hja ôfwikseljend by ferskate telefyzje- en radiostjoerders. Sûnt 1986 hie se in eigen telefyzjeprogramma Hebe. Op 8 jannewaris 2010 waard Hebe yn it Albert Einstein Hospital yn São Paulo opnomd fanwege sûnensproblemen mei har mage.
Dûkerke
It dûkerke (Tachybaptus ruficollis) is in soarte yn it skaai fan de dûkers (Tachybaptus). Mei syn 26 sm is it yn Jeropa it lytste lid fan de famylje fan de hjerringslynders. It is in dûnkere fûgel en hy hat in frij koarte nekke mei in readeftige hals. De snaffelbasis is griengiel. Hy komt foar yn hiel Europa útsein it grutste part fan Skandinaavje, yn hiel súdlik Afrika en yn Súd en Súdeast-Aazje.
Namme
It Dûkerke hjit yn it Frysk ek wol earsfuttel, earsfutteler as lytse ieldûker.
Habitat en aaien
It dûkerke libbet yn swietwettermarren, fivers en traachstreamende rivieren, mar ek yn reservoirs en grintputten. Hy leit 4-6 wite aaien op in platfoarm fan driuwende fegetaasje. De âlden diele de briedperioade fan 19-25 dagen. De jongen kinne harsels fiede en kinne fleane nei 44-48 dagen.
Sies Uilkema
Sies Uilkema (26 maart 1958), wie in hurdrider yn de santiger en tachtiger jierren fan de 20e iuw. By it NK Sprint wûn er ien gouden en twa sulveren medaljes. Hie in skoft Gauke Nijholt as coach. Ek aktyf by it fuotbaljen en it skûtsjesilen yn Langwar. Yn 2010 ferlear rekke er syn noasbonke kwyt by in ûngelok mei it iissilen.
Bûn fan Fryske Fûgelwachten
It Bûn fan Fryske Fûgelwachten, koartwei BFVW, is in feriening fan minsken dy't har soargen makken oer de bedrigings fan de frije natoer en de greidefûgels yn it bysûnder. Yn en fuort nei de Twadde Wrâldoarloch waarden der sa'n ôfgryslike soad aaien socht dat de pleatslike fûgelwachten yn 1947 byinoar stapt binne yn in nije koepelorganisaasje.
It aaisykjen waard beskerme en beheind ta in koartere tiid. De 'neisoarch' krige ek omtinken.
Greidefûgelbehear
It meastepart fan de aktiviteteiten fan de BFVW is noch altiten rjochte op de beskerming fan de Fryske greidevogels. Dêrby binne twa útgongspunten liedend. Yn it earste plak wolle de Fryske fûgelwachters greidefûgels beskermje yn nau oerlis en harmonij mei boeren. Boeren spylje in wichtige rol by it greidefûgelbehear. It saneamde agrarysk natoerbehear moat sadwaande stipe wurde; 80% fan de greidefûgels briedt ommers op boerelân. Yn it twadde plak is it systeem fan neisoarch. Dat de Fryske fûgelwachters der foar kieze om greidefûgelbeskerming te kombinearjen mei aaisykjen út de earste lis, benammen fan ljippen, jout ferplichtings. Nei it aaisykjen is de neisoarch fan grut belang. De greidefûgelwachten moatte de ferfolchaaien respektearje en moatte ek fierder in respektfolle hâlding hawwe.
Beide útgongspunten hawwe de BFVW nochal ris yn konflikt brocht mei oare fûgelbeskermers. De measte fûgelbeskermers wize it aaisykjen ôf en sjogge leaver foarsoarch as neisoarch. Se kritisearje boppedat de yn harren eagen goedwollende hâlding fan de BFVW foar de boeren oer en de dêrmei gearhingjende averzje tsjin reservaten fan SBB. Lêstens binne se der net sa entûsjast oer dat de BFVW de jacht op foksen en rôffûgels propagearret. De BFVW beskôget de predaasje fan foksen en rôffûgels as in wichtige oarsaak fan de weromrinnende oantallen greidefûgels, wylst de measte fûgelbeskermers de moderne agraryske wize fan buorkjen as haadskuldige oanwize en dêrom reservaten bepleitsje.
Organisaasje
De BFVW hat 117 fûgelwachten mei om de 25.000 leden. Mear as 5100 leden binne yndie belutsen by de praktyk fan de greidefûgelbeskerming. Se hawwe oant 1 april fergunning om in kwotum ljipaaien te mei te nimmen. De feriening jout it blêd 'Vanellus' út. Sûnt 2004 is der in profesjonele beliedsmeiwurker op it Bûnsbureau yn Earnewâld. Neist in haadbestjoer binne der meardere kommisjes, foar PR, Edukaasje, Neisoarch (greidefûgels) en Broedsoarch (oare fûgels).
List fan planetoïden 8001-8100
Dit is in list fan planetoïden 8001-8100.
Rangoon
thumb|Swedagonpagoade yn Rangoon Rangoon (Birmaansk: Yangon) is de grutste stêd fan Myanmar (Birma) en oant 7 novimber 2005 de haadstêd fan Myanmar. De stêd hie yn 1983 2.458.712 ynwenners. Yn 2005 waard it ynwennertal rûsd op 4.082.000. De stêd leit oan de rivier Rangoon, net fier fan de kust fan de Golf fan Martaban. Wichtige hannelsprodukten binne: rys, teakhout, ierdoalje, katoen en metaalertsen. De yndustry fan de stêd bestiet út rysmûnen, seachmoles, oaljeraffinaderijen, en stiel-, izer- en koperranerijen.
Ut de skiednis
Der wurdt oanaam dat de stêd yn de 6e iuw stichte is as Dagon troch de Mons, dy't it doetiids foar it sizzen hienen yn Beneden-Birma. Rangoon wie lykwols noch mar in fiskersdoarp by de Swedagonpagoade doe't Kening Alaungapaya yn 1753 der syn haadstêd fan makke. De Britten oermastere Rangoon en hiel Under-Birma yn de Twadde Anglo-Burmeeske Kriich yn 1852. Sy makken de stêd ta de wichtichste fan it lân. Rangoon waard de haadstêd fan hiel Britsk-Birma nei de ferôvering fan Boppe-Birma yn de Tredde Aglo-Birmeeske Kriich fan 1885. Yn de iere 20e iuw wie it in stêd mei allerhanne iepenbiere foarsjenning wurden en mei in ynfrastruktuer dy't fergelike wurde koe mei dy fan Londen.
De Universiteit fan Rangoon waard 1920 troch de Britten stichte en yn 1964 op 'en nij organisearre. Yn deselde snuorje waard it Rangoon General Hospital iepene.
Rangoon waard haadstêd fan de Uny fan Birma op 4 jannewaris 1948 doe't it lân ûnôfhinklik fan it Britske Ryk waard.
Johan Sippo van Harinxma thoe Slooten (1848-1904)
thumb|Johan Sippo baron van Harinxma thoe Slooten, makke fan [[Johan Heinrich Neuman (1819–1898)]]
Johan Sippo baron van Harinxma thoe Slooten (Beetstersweach 16 febrewaris 1848 - De Haach, 4 april 1904) wie boargemaster fan Ljouwert en De Haach.
J.S. van Harinxma is de soan fan Maurits Pico Diderick en jonkfrou Clara Feyona van Eysinga. Yn 1868 begjint hy oan in stúdzje rjochten oan de Universiteit fan Leien. Nei syn promoasje wurdt hy abbekaat. Hy boasket op 8 july 1874 mei Anna Clara Electa Walburga barones Collot d'Escury.
Karriêre
It jonge span fêstiget him yn Ljouwert, dêr't hy by it provinsjaal gerjochtshof fan Fryslân en de arrondissemintsrjochtbank abbekaat wurdt, jierren as rjochter-plakferfanger.
Ek it ûnderwiis lûkt him oan. Hy wurdt skoalopsjenner yn it arrondissemint Beetstersweach en lid fan de commissiën op it leger- en middelber ûnderwiis.
Yn 1886 ferskynt in berjocht yn de Leeuwarder Courant dat learlingen fan it gymnasium en de Rykshegereboargerskoalle in keatsferiening oprjochte is mei de namme "Greate Hantsje" nei de ferneamde keatser Johannes Nijdam. Harinxma sit yn it bestjoer. Noch datselde jier wurdt de namme feroare yn Leeuwarder Kaatsvereeniging Greate Hantsje.
Yn 1892 wurdt Harinxma boargemaster fan Ljouwert as ferfanging fan Pieter Lycklama à Nijeholt, dy't boargemaster fan Rotterdam wurdt. Yn maart kundiget hy yn de Ried oan dat Ljouwert dat jier besocht wurde sil troch twa keninginnen: de 12-jierige keninginne Wilhelmina en har mem de keningin-regintesse Emma. De keninginnen bliuwe fiif dagen útfanhúzjen yn it keninklik paleis oan it Hofplein, dat kening Willem III yn 1880 oan it ryk ôfstien hat om as amtswente fan de kommissaris fan de kening(inne) te brûken.
Op 25 maaie 1898 wurdt hy beneamd as boargemaster fan De Haach. Hy lit de Amsterdamske Veerkade mei har ferlinging, Stille Veerkade en de dêrop útkommende Paviljoensgracht dimpe. It stedsbestjoer wol sa fan de stonkerij en de syktes ôfkomme, mar boumaster C. H. Peters is der poer op tsjin. De Amsterdamse Veerkade is fan 1640. Dêr wei gie in pakskûtetsjinst nei Amsterdam en dit hie in soad wolfeart nei De Haach brocht.
Boargemaster Van Harinxma ferstjert yn 1904 yn De Haach en wurdt opfolge troch Emile Claude Sweerts de Landas Wyborgh.
Bartholomeus Eustachius
Hy waard beneamd oan de medyske fakulteit yn Rome en krige dêr de kâns kadavers út inoar te heljen en te bestudearjen. De Buis fan Eustachius is nei him ferneamd. Hy hat tal fan sekuere beskriuwings jûn fan spieren en organen. Hy brûkte dêrfoar ek fergrutglêzen.
Sun wichtichste wurk, wat er net publisearje koe trochdat de Roomsk-Katolike Tsjerke it net lije woe, wie in anatomyske atlas (Tabulae anatomicae). Dy is foar it earst yn 1714 ferskynd. Der is wol sein dat at syn ûndersyksresultaten earder bekend west hiene, de medyske wittenskip op it mêd fan anatomy doe al op ein 18e iuwsk nivo west kind hie.
Op lettere jierren krige er slim de flearen (jicht) sadat er syn akademyske posysje opjaan moast. Hy bleau wol liifdokter fan de broer fan de greve fan Urbino (Giulio della Rovere), om't him dat opdroegen waard.
Eustachius stoar op 27 augustus 1574.
Biskopswyk
De Biskopswyk is in feart yn de gemeente Opsterlân. De wyk rint fan de Duerswâldster heide en komt út by it Djippe Gat by Waskemar.
De namme Biskopswyk jildt sûnt 15 maart 2007 as de offisjele namme, as ferfanging foar de eardere offisjele namme Bisschopswijk.
Rodry de Grutte
Rodry de Grutte (Welsk: Rhodri Mawr; Ingelsk: Roderick the Great) (± 820 – 878) wie kening fan Gwynedd fan 844 oant syn dea. Hy wie de earste Welsk hearsker dy't 'Grutte' neamd waard, en de earste dy't it bewâld fierde oer it grutste part fan it Wales fan no. Hy wurdt as "Kening fan de Britten" oantsjut yn de Annalen fan Ulster. Yn lettere geskriften wurdt er ek wol "Kening fan Wales" neamd, mar feitlik hat er nea oer hiel Wales hearske en yn syn tiid waard dy term ek net brûkt om him te beskriuwen.
Stambeam en erfenis
As soan fan Merfyn Frych, kening fan Gwynedd, en Nest ferch Cadell út de dynasty fan Powys, wie er erfgenamt fan it Keninkryk Gwynedd nei de dea fan syn heit yn 844.
Doe't syn omke fan memmekant Cyngen ap Cadell, hearsker oer Powys, op in pelgrimaazje nei Rome yn 855 kaam te ferstjerren, erfde Rodry Powys. Doe't yn 872 Gwgon, hearsker oer Seisyllwg yn súdlik Wales by in ûngemak fersûpte, foege er dy syn keninkryk by sines troch te boaskjen oan Angharad fan Seisyllwg, Gwgon syn suster en erfgenamt. Sa waard er op freedsume wize hearsker oer it grutste part fan Wales.
Ferset tsjin de Denen
Rodry hie te krijen mei oanfallen fan de Ingelsken en ek hieltyd mear mei dy fan de Denen, dêr't fan beskreaun stiet dat hja Anglesey yn 854 plonderen. Yn 856 fersloech Rodry de Denen lykwols dêr't harren lieder Gorm (ek wol: Horm) by sneuvele.
Delgong en dea
Doe't er in jier letter weromkaam, soe er troch de Ingelsken ûnder Alfred de Grutte deadien wêze, mar it is net krekt bekend hoe't dat om en ta gien is. Doe't syn soan Anarawd ap Rhodri in pear jier letter in oerwinning behelle op de Mersjers, hjitte dat yn de annalen "God's wraaknimming foar Rodry".
Opfolging
Rodry liet rije soannen nei:
Anarawd ap Rhodri, syn opfolger, dy't kening fan Gwynedd waard;
Cadell ap Rhodri, dy't Dyfed ferovere, dat letter troch syn pakesizzer Hywel Dda by Seisyllwg foege waard en doe Deheubarth foarme. Lykas syn pake soe Hywel hearsker oer it meastepart fan Wales wurde; en
Merfyn ap Rhodri, dy't kening fan Powys waard.
Bitgumer Feart
De Bitgumer Feart is in feart yn de gemeente De Waadhoeke. De feart rint yn de Ingelummer polder besuden Bitgum nei Ingelum.
De namme Bitgumer Feart jildt sûnt 15 maart 2007 as de offisjele namme, as ferfanging foar de eardere offisjele namme Beetgumervaart.
Ynternasjonale Styl
thumb|Súpermerk Schocken, [[Chemnitz E. Mendelsohn, (foarbyld nr. 45 út The International Style)]] thumb|Apartmenthouse 860-880 Lake Shore Drive; [[Chicago
Mies van der Rohe]] thumb|Fan [[Arne Jacobsen, it SAS Royal Hotel yn Kopenhagen; klear yn 1960]] Mei Ynternasjonale Styl wurdt in streaming yn de arsjitektuer (en de binnenhûsarsjitektuer) oantsjut yn de perioade fan sa'n 1930 oant sirka 1970.
De styl is ûntstien út it nije Nije Bouwen. Dy styl lei hieltyd de klam op dingen as funksjonaliteit, strakke foarmen, gjin fersieringen, en moderne konstruksjetechniken. Dizze line is yn de Ynternasjonale Styl fuortset en fierder ûntwikkele.
Men moat wol betinke dat beide streamings dreech út elkoar te hâlden binne: beide oantsjuttingen wurde (foar in part) trochelkoar brûkt. Fermoedelik kin it Nije Bouwen krek fierder yn de tiid set wurde, foar it grutste part foar 1940, as de Ynternationale Styl, dy't foaral nei de oarloch sa neamd wurdt. It bliuwt in wat arbitrêr ûnderskied.
De Ynternasjonale Styl hat it meast namme makke mei grutte objekten sa as kantoargebouwen, musea en soks, mar hat ek ynfloed hân op stedebou, wenningbou en meubelûntwerpen. Grutte stedeboukundige projekten dy't ynfloed fan dizze skoalle ûndergien hawwe, binne ûnder oaren Brasilia en Chandigarh (Yndia). In útwreidingsplan as de Bijlmermeer (Amsterdam) soe sûnder de Ynternasjonale Skoalle wierskynlik net sa opset wêze.
Krityk op de Ynternasjonale Styl
De noftere, sobere Ynternasjonale styl hat oant hjoed de dei ek in protte kritisy kend. Foaral grutte publike gebouwen moasten it ûntjilde, men fûn se ûnsjoch, ûnminsklik , steryl , en elitêr. . Dy krityk foel goed yn it lêst fan de twadde helte fan de 20e iuw. Akademisy as Hugo Kükelhaus en de Amerikaanske skriuwer fan bestsellers Tom Wolfe waarden wurdearre om harren krityk, en hawwe bydroegen ta de opkomst fan tsjin-bewegings as it postmodernisme. Krityk op ynternasjonale modernistyske ûntjouwings fan it grutte publyk is sa'n bytsje synonym wurden oan behâldsucht en ferset tsjin nije ûntwikkelingen yn de arsjitektuer yn it generaal.
Saskia Stuiveling
Stuiveling wie de dochter fan de Fryske letterkundige en heechlearaar Nederlânske letterkunde Garmt Stuiveling (1907-1985), dy't in warber PvdA-bestjoerder yn ferskate wichtige funksjes wie, en fan skriuwster Mathilde van Vierssen Trip (1907-2010). Sy studearre rjochten en bedriuwskunde oan de Erasmus Universiteit Rotterdam. Sy wie mei-oparbeidster fan boargemaster Van der Louw fan Rotterdam en waard letter steatssekretaris fan Binnenlânske Saken yn it kabinet-Van Agt II. Dêrnei ferfolde hja in rol fan belang by de parlemintêre enkête nei it RSV-konsern. By mear as ien kabinetsformaasjes ward hja as ministerskandidaat neamd. Op 29 oktober 1984 waard Stuiveling lid fan de Algemiene Rekkenkeamer wat se oant har pinsjoen op 31 maaie 2015 bliuwe soe. Se wie de earste frouljus presidint fan de Algemiene Rekkenkamer. Sûnt 1 maaie 1999 wie se presidint fan dat Hege Kolleezje fan Steat.
Saskia Stuiveling is krekt foar har 72e jierdei hommels ferstoarn.
Underskiedingen
Yn 1991 waard se Ridder yn de Oarder fan de Nederlânske Liuw en krige se in ridderoarder yn Sily, de Oarder fan Bernardo O'Higgins. Yn 2001 krige sy de Oarder fan Leopold II, yn 2009 waard se Kommandeur yn de Oarder fan Oranje-Nassau en yn 2013 ûntfong se de Hongaarske Hagelmayerpriis.
Ferneamings
Nei Saskia Stuiveling is de Saskia J. Stuivelingpriis ferneamd, dy't sûnt 2017 útrikt wurdt.
1951
Dit jier makket ûnderdiel út fan it desennium fan 'e 1950-er jierren.
Mathilde Stuiveling-Van Vierssen Trip
Mathilde (Thilde) Stuiveling-Van Vierssen Trip (Rotterdam, 28 maart 1907 – Laren, 24 april 2010) wie in Nederlânske jonkfrou, skriuwster en oare helte fan skriuwer Garmt Stuiveling. Fia har man wie hje ek nau belutsen by de oprjochting fan it Humanistysk Ferbûn.
Romagnola
Romagnola is in fleiskoweras út de regio Emilia-Romagna yn Itaalje.
It ras wurdt yn it foarste plak fokt om it fleis en waard yn it ferline ek faak as lûkdier brûkt. Romagnola's binne wyt as griis mei swarte pigmintplakken en hawwe omheech steande hoarnen. Keallen wurde mei in reade facht berne, mar wurde rillegau griis. Iere jierren '70 (20e iuw) binne der in stikmannich nei Skotlân útfierd. Tsjintwurdich komt it ras ek foar yn Grut-Brittanje, Ierlân, Noard- en Súd-Amearika, Austraalje, Nij Seelân en Afrika.
Mathilde Stuiveling-Van Vierssen Trip
Thilde van Vierssen Trip har heit wie ficepresidint fan de rjochtbank yn Rotterdam, mar Van Vierssen Trip joech net folle om it aadlik fermidden dêr't hja yn opbrocht waard. Yn 1935 troude se yn Hilfertsom mei Garmt Stuiveling, soan fan in Frysk-Grinslânske skoalmaster, dy't hja moete hie yn harren studintetiid yn Grins. Sy krigen in soan en trije dochters, ien dêrfan wie Saskia Stuiveling.
Mathilde Stuiveling-Van Vierssen Trip stoar yn de âldens fan 103 jier yn it Rosa Spier Hûs yn Laren.
Road House (film út 1989)
Road House is in Amerikaanske aksjefilm út 1989 ûnder rezjy fan Rowdy Herrington, mei yn 'e haadrollen Patrick Swayze en Ben Gazzara. De titel ferwiist nei in roadhouse (letterlik "weihûs" of "dykhûs"), in mingde horekagelegenheid oan in trochgeande wei. It ferhaal folget de profesjonele útsmiter James Dalton, dy't troch horeka-ûndernimmer Frank Tilghman frege wurdt om regaad te meitsjen yn syn bar anneks nachtklub yn Jasper, op it plattelân fan 'e Amerikaanske steat Missoery. Dy wurdt nammentlik teheistere troch in kliïntêle besteande út túch en ûnrant. Ienris op dat plak oankommen, docht lykwols bliken dat it echte probleem in pleatslike miljonêr is dy't it hiele stedsje ôfparst. Road House krige oer it algemien negative resinsjes fan 'e filmkritisy, mar die it ridlik yn 'e bioskopen en wûn neitiid de status fan cultklassiker. Yn 2006 waard in ferfolchfilm, mei as titel Road House 2, direkt op fideo útbrocht.
Plot
James Dalton is profesjonele útsmiter mei in mysterieus ferline, dy't tige súksesfol is yn syn wurk en op syn fakmêd wiid en siid bekend stiet. Yn New York wurdt er opsocht troch Frank Tilghman, de eigner fan in roadhouse (in kombinaasje fan in bar en nachtklub) yn Jasper, op it plattelân fan 'e Amerikaanske steat Missoery, dy't slim te lijen hat ûnder in kliïntêle fan túch en ûnrant. Tilghman freget Dalton om foar him oan it wurk te gean en regaad te meitsjen. Dalton is de bêste yn syn fak útsein syn mentor Wade Garrett, en dêr wol er ek nei betelle wurde, mar de beide mannen komme ta oerienstimming en Dalton set ôf nei Missoery.
Yn Jasper set Dalton him nei wenjen op 'e ta ienkeamerappartemint omboude hynstetilingen boppe de skuorre fan in pleatslike boer, dy't Emmet hjit. Syn ruten sjogge dêr út op in mânske poel, mei yn 'e fierte oan 'e oare kant de filla fan 'e pleatslike miljonêr Brad Wesley. Dalton giet earst min ofte mear ynkognito nei de Double Deuce, de saak fan Tilghman, om 'e sitewaasje dêre te hifkjen. Nei't er haad befeiliging wurden is, fiert er daliks guon feroarings troch. Ien fan 'e útsmiters ûntslacht er om't dy sels slaanderij útlokket en dus ûngeskikt is foar syn wurk, in oaren kriget dien om't er yn 'e foarriekeamer seks hat mei in froulike klant. In servearster moat ek oar wurk sykje om't se yn 'e húskes fan 'e Double Deuce drugs dealt, en in barman wurdt ûntslein om't er jild út 'e kassa efteroer drukt. Dalton leart de oerbleaune útsmiters in nije manear fan wurkjen, mei as wichtichste regel: bliuw altyd beleefd, ek as de lju jin útskelle.
De nije metoade fan Dalton wurket op himsels poerbêst, en it soarte lju dat yn 'e Double Deuce komt, betteret al rillegau op. It docht lykwols al mei gauwens bliken dat Dalton him sûnder euvelmoed swierrichheden fan in hiel oar kaliber op 'e hals helle hat troch it ûntslaan fan 'e stellende barman, Pat McGurn. Dat is nammentlik de omkesizzer fan Brad Wesley, in arrogante sakeman mei psychopatyske trekjes, dy't mient dat it hiele stedsje fan him is en dat de oare ynwenners him hearrigens ferskuldige binne. Om himsels noch mear te ferrykjen, makket er him skuldich oan ôfparsing fan alle bedriuwen yn Jasper. Hy stjoert McGurn mei in trijetal poatige trewanten werom om fan Tilghman syn baan werom te easkjen. Dalton en de oare útsmiters meitsje koart wurk fan 'e ynkringers, mar it is foar eltsenien dúdlik dat dat gjin oplossing foar de lange termyn is.
Yn it gefjocht mei McGurn en syn helpers hat Dalton in snijwûne oprûn fan in mês dat ien fan 'e mannen loek, dat hy giet nei it pleatslike sikehûs om 'e wûne hechtsje te litten. Sa kriget er gedoente mei dokter Elizabeth Clay, in jonge, tsjeppe, skieden frou, mei wa't er al rillegau in romantyske relaasje kriget. It is Cody, in bline muzikant en âlde freon fan Dalton, dy't yn 'e Double Deuce optreedt, dy't Dalton warskôget dat Wesley earder om 'e nocht besocht hat om Elizabeth foar him te winnen, en dat er har ôfwizing net goed opfet hat.
Neitiid brûkt Wesley syn ynfloed om derfoar te soargjen dat de oanfier fan sterke drank nei de Double Deuce stûket, om't gjin leveransier mei him deilis reitsje wol. Dalton bewurkmasteret leverânsjes fan in drankhannel fan bûten de steat, dêr't se noch nea fan Wesley heard hawwe. Dêrop stjoert Wesley syn trewanten om 'e levering fan 'e drank te fersteuren troch alle kratten stikken te smiten. Dalton jout Wesley syn mannen in wan bruien, wêrby't er help kriget fan syn freon en mentor Wade Garrett, in útsmiter dy't op jierren rekket. Dyselde komt yn Jasper del om poalshichte te nimmen nei't Dalton earder tillefoanysk mei him oer de sitewaasje dêre oerlein hie. Letter nimt Dalton Garrett mei om him yn 'e kunde te bringen mei Elizabeth.
De oare deis is Dalton oanwêzich by in gearkomste fan 'e pleatslike ûndernimmers, dy't beprate wat se tsjin 'e tiranny fan Wesley dwaan kinne. Webster, dy't no neat mear hat dat him yn Jasper hâldt, is fan doel om te ferhúzjen, wylst op 't langelêst bliken docht dat de oaren har net tsjin Wesley doare oan te kantsjen. Nettsjinsteande dat lit Wesley, as er lucht kriget fan 'e gearkomste, ien fan syn trewanten yn in monstertruck dwers troch de showroom fan it autoferkeapbedriuw fan Pete Stroudenmire ride, wêrby't de foar- en eftergevel fan it gebou oan gruzeleminten geane en in stikmannich nije auto's total loss reitsje. As Elizabeth Wesley op syn hâlden en dragen oansprekt, fertelt er har dat se der mar better foar soargje kin dat Dalton de stêd ferlit, oars sil er it net oerlibje.
Dy jûns siket Elizabeth Dalton op 'e hynstetilingen by Emmet op en besiket him te bepraten om it spul fierder gewurde te litten en fuort te gean. Dalton, dy't skjin syn nocht hat fan sokke lytse tirannen as Wesley, stegeret har ôf. Wylst se noch prate, fljocht de wente fan Emmet yn 'e brân. Dalton hat krekt genôch tiid om 'e âldman út 'e hûs te skuorren en bûtendoar yn feilichheid te bringen foar't it hiele hûs de de loft yn giet. Dalton sjocht hoe't Jimmy op in motor útnaait, en set him efternei. Oan 'e igge fan 'e poel komt er him oer it mad en skuort him fan 'e motor ôf. By it gefjocht dat dêrop folget, brûke beide mannen harren kennis fan Easterske fjochtsporten. Lang om let, as dúdlik wurdt dat er it net fan Dalton winne kin, lûkt Jimmy in pistoal. Mar ear't er Dalton deasjitte kin, skuort dy him mei ien hân de strôt út 'e kiel en deadet him. It lyk skuort er yn 'e poel om it nei Wesley syn filla oan 'e foaroerlizzende igge driuwe te litten. Elizabeth, dy't tsjûge wie fan 'e ein fan it gefjocht, is skokt troch sawol it feit dat Dalton in oare man ombrocht hat as troch de wize dêr't er dat op dien hat, en jout har yn walging ôf.
De oare moarns kriget Dalton in tillefoantsje fan Wesley, dy't him fertelt dat er òf Elizabeth, òf Wade Garrett fermoardzje litte sil; wa fan beiden hat er noch net besletten. Hy goait der in muntsje oer op, mar fertelt Dalton de útkomst net. As Garrett neitiid de Double Deuce binnen strompelet, nei't er in wan bruien krigen hat fan in stikmannich fan Wesley syn trewanten, giet Dalton derfan út dat dat betsjutte moat dat Elizabeth it doelwyt is. Hy hastiget him nei it sikehûs, dêr't er Elizabeth safier besiket te krijen dat se út Jasper fuortgiet. Se wol lykwols net nei him harkje. As er weromkeart nei de Double Deuce, treft er dêr Garret deastutsen oan mei op it mês yn syn boarst in bryfke mei de tekst "It wie munt".
Dalton set fuortendaliks ôf nei de filla fan Wesley om wraak te nimmen, mar dêr binne se ree foar him. Syn auto wurdt opwachte en trochsingele mei kûgels oant er oer de kop slacht. As Wesley syn mannen de autodoarren lykwols iepenmeitsje, blykt de auto leech te wêzen en it gaspedaal fêstset te wêzen mei it mês dêr't Garrett mei deamakke wie. Troch dy ôfliedingsmaneuver hat Dalton ûnderwilens fan in oare kant ôf de filla binnen witten te kringen. Hy skeakelet de trewanten fan Wesley ien foar ien út, oant er úteinlik Wesley sels treft. Dyselde besiket him dea te sjitten, mar Dalton slacht him it pistoal út 'e hannen, wêrnei't se mei-inoar op 'e fûst geane. Op in stuit hellet Wesley in lytse derringer foar 't ljocht, mar ek dy slacht Dalton him út 'e hannen. Hy stiet yn bestân om Wesley op deselde wize te deadzjen as Jimmy earder, mar sjocht der úteinlik fan ôf.
As er him omdraait, blykt Elizabeth efter him te stean, dy't alles sjoen hat. Wesley grypt nei syn derringer en wol Dalton dochs noch deasjitte, mar hy wurdt yn it skouder rekke troch in kûgel út in oar fjoerwapen. Red Webster blykt by Elizabeth te wêzen en lit syn jachtgewear sakje. Dan komme Emmet, Pete Stroudenmire en Frank Tilghman der ek yn, dy't ek bewapene binne mei jachtgewearen. Ien foar ien sjitte se harren wapens leech op 'e ferwûne Wesley, oant er it bestjert. As de sheriff arrivearret, dy't op 'e leanlist fan Wesley stie, beare se allegear dat se neat sjoen hawwe. As Tinker, ien fan 'e oerlibjende trewanten fan Wesley, frege wurdt oft hy wit wat der bard is, sjocht er ris om him hinne en beseft dat alles feroare is, wêrnei't er him wyslik fan 'e domme hâldt.
No't se mei eigen eagen sjoen hat dat Dalton net sa'n gewelddiedige keardel is as se nei de dea fan Jimmy tocht, komt it ta in fermoedsoening tusken Elizabeth en him. Wylst de Double Deuce in normale útgeansjûn mei in fatsoenlike kliïntêle belibbet, fermeitsje Dalton en Elizabeth harren troch neaken te swimmen yn 'e poel.
Produksje
Road House waard regissearre troch Rowdy Herrington nei in senario fan David Lee Henry en Hilary Henkin. As produsint wie Joel Silver by it projekt belutsen foar syn eigen filmstudio Silver Pictures. Foar de film wie in budget beskikber fan $15 miljoen. De kamerarezjy wie yn 'e hannen fan Dean Cundey, en de filmmuzyk waard fersoarge troch Michael Kamen.
Casting
Yn 'e rol fan dokter Elizabeth Clay waard earst Annette Bening cast, mar dy waard ûntslein doe't bliken die dat se gjin inkele gemy mei Patrick Swayze hie. Yn har plak waard sadwaande op it lêste momint Kelly Lynch oannommen.
Opnamen
De opnamen foar Road House setten yn april 1988 útein en fûnen plak op lokaasje op ferskate plakken yn 'e Amerikaanske steat Kalifornje. Der waard benammen filme yn Newhall, Valencia en it saneamde Canyon Country by Santa Clarita. Foar de binnendoarsênes yn 'e Double Deuce waard foar it meastepart de Cowboy Bar yn Anaheim brûkt, dy't letter û.m. bekend stie as The Bandstand, foar't er ticht gie. De iepeningssêne (sabeare yn New York) en de sêne mei de monstertruck waarden opnommen yn Reedley. De 'poel' tusken it boerespultsje fan Emmet en de filla fan Wesley is eins de rivier de Kings.
Distribúsje
De distribúsje fan Road House waard fersoarge troch United Artists. De film gie op 19 maaie 1989 tagelyk yn Los Angeles en New York yn premiêre. Road House kaam yn 1990 beskikber VHS-keapfideo. De film waard op 4 febrewaris 2003 foar it earst útbrocht op dvd en op 2 juny 2009 foar it earst op blu-ray.
It soundtrackalbum fan Road House, mei 14 nûmers, ferskynde yn 2012 yn in beheinde oplaach by platemaatskippij Intrada Records. In útwreide ferzje mei 31 nûmers waard yn 2019 útbrocht troch La-La Land Records.
Untfangst
Fan 'e filmkritisy krige Road House oer it algemien negative resinsjes. It tydskrift Variety spitste syn krityk ta op wat "in boardkartonnen romantyske relaasje" neamd waard tusken Dalton (Patrick Swayze) en Elizabeth Clay (Kelly Lynch), en skreau fierders dat "it figilantisme, de wetteleazens en it willensmoedse geweld bespotlik oandogge yn in moderne setting." Yn 'e Chicago Sun-Times parte Roger Ebert oan Road House 21/2 fan 4 stjerren ta, en skreau: "[De film] balansearret persiis op it rântsje fan 'e 'goede minne film' en de simpelwei minne film. Ik twifelje oft ik him oanriede moat […]. It is gjin goede film. Mar […] it is ek gjin saaienien."
Op 'e webside Rotten Tomatoes, dy't resinsjes sammelet, hat Road House in goedkarringspersintaazje fan 37%, basearre op 43 ûnderskate resinsjes. De konsensuskrityk fan 'e webside, gearstald út al dy resinsjes, stelt: "Oft [de film] ienfâldichwei min is of sa min dat er goed is, hinget fierhinne ôf fan 'e sympaty fan 'e sjoggers foar Swayze – en harren duldsumens foar goedkeape gewelddiedige aksje." Op Metacritic, de wichtichste konkurrint fan Rotten Tomatoes, behellet Road House in goedkarringspersintaazje fan 36%, basearre op 15 resinsjes.
Yn in fraachpetear mei kok en itensiedersprogrammamakker Anthony Bourdain priizge de foaroansteande Amerikaanske komyk en akteur Bill Murray Road House as in ûnderwurdearre film mei in komplekse plot, dêr't neffens him in protte akteurs yn 'e filmyndustry fan Hollywood respekt foar hawwe. Murray is de bêste freon fan Mitch Glazer, de man fan aktrise Kelly Lynch. Yn in fraachpetear mei The A.V. Club sei Lynch oer Murray, dy't sysels ek as in freon beskôget: "Eltse kear as Road House derfoar is en hy of ien fan syn idioate bruorren tillefyzje sjogge – en se sjogge altyd tillefyzje – skillet ien fan harren myn man op en seit, yn in ridlike neibearing fan [it stimlûd fan] Carl Spackler, út Caddyshack: 'Kelly hat op dit stuit seks mei Patrick Swayze. Se dogge it. Hy smyt har tsjin 'e stiennen muorre oan!' "
Prizen
Road House waard nominearre foar de Golden Raspberry Awards foar minste film, minste regisseur, minste akteur (Patrick Swayze), minste byrol fan in akteur (Ben Gazzara) en minste senario, mar 'wûn' net ien fan dy 'prizen'. De film wurdt yn it boek The Official Razzie Movie Guide fan Golden Raspberry Award-oprjochter John J.B. Wilson neamd as ien fan 'e hûndert meast fermaaklike minne films aller tiden.
Ferfolchfilm
Hast tweintich jier nei dato waard in ferfolchfilm makke, Road House 2, dy't yn july 2006 direkt op fideo útbrocht waard. Dy film fertelt it ferhaal fan 'e soan fan Dalton en Elizabeth. Dalton sels, dy't yn Road House 2 al jierren lyn deasketten is, wurdt yn 'e film mar kwealk nei ferwiisd, hoewol't syn foarnamme (James) al dúdlik wurdt, dy't yn 'e hiele oarspronklike film net ien kear neamd waard.
Remake
Plannen foar in remake fan Road House, ûnder rezjy fan Nick Cassavetes, rûnen yn 2015 op 'e non. Yn novimber 2021 waard bekendmakke dat it dochs noch heve soe mei de remake, mei yn 'e haadrollen Jake Gyllenhaal, Conor McGregor en Daniela Melchior. De setting wurdt yn 'e nije film ferpleatst nei de Florida Keys. De produksje fan 'e remake, dy't útbrocht wurde sil fia streamingtsjinst Amazon Prime, begûn yn augustus 2022.
Adaptaasjes
Yn 2003 waard Road House adaptearre ta in musical dy't off-Broadway op 'e planken brocht waard. It stik is eins in parody, wat ek dúdlik wurdt út 'e titel Road House: The Stage Version of the Cinema Classic that Starred Patrick Swayze, Except this One Stars Taimak from the 80's Cult Classic "The Last Dragon" Wearing a Blonde Mullet Wig ("Road House: De Toanielferzje fan 'e Filmklassiker mei Patrick Swayze yn 'e Haadrol, Allinne Wurdt Hjir de Haadrol Spile troch Taimak út 'e Cultklassiker "The Last Dragon" út 'e Tachtiger Jierren, Dy't in Blonde Prúk mei in Matsje Draacht"). Fierders ferskynde yn 2020 in stripalbum mei de titel All Fucked-Up: Tales from the Roadhouse mei seis eroatyske fanfiksjeferhalen op basis fan 'e film, fan 'e hân fan Julia Gfrörer, Sean T. Collins en Gretchen Felker-Martin.
Finsint fan Beauvais
right|thumb|Vincent de Beauvais Finsint fan Beauvais (latinisearre: Vincentius Bellovacensis) (om-en-by 1190 - 1264) wie in Frânske dominikaanske muonts, learde en ûnderwizer, dy't in soad kunde yn de bopperein fan de Frânske maatskippij hie.
Hy skreau de meast wiidweidige midsiuwske ensyklopedy, Speculum maius ('De grutte spegel'), dy't út trije specula bestiet; it Speculum naturale, it Speculum doctrinale en it Speculum historiale.
Oer syn libben is net folle witten. Faaks hâlde er in skoft ta yn it dominikanerkleaster yn Beauvais dat op oanstean fan kening Loadewyk IX stichte wie. Neitiid moat er yn alle gefallen lector, dosint yn de teology, yn it keninklik kleaster Royaumont west hawwe. Fanwege leden fan it Frânske keningshûs skreau Vincent de measte fan syn boeken.
Poe Dameron
Poe Dameron (útspr.: [ˈpoʊ ˈdæmərən], likernôch: " poo dem -muh-run") is in fiktyf personaazje út 'e Star Wars-franchise. Hy is ien fan 'e protagonisten út 'e trije films fan 'e Star Wars-ferfolchtrilogy, dy't tusken 2015 en 2019 makke waarden. It personaazje fan Dameron waard betocht troch de senarioskriuwers fan it earste diel, Star Wars: Episode VII – The Force Awakens, te witten: Lawrence Kasdan, Michael Arndt en J.J. Abrams. Poe Dameron is in minsklike man dy't himsels as piloat by it Ferset tsjin 'e Earste Oarder jûn hat. Syn bemachtigjen fan in stjerrekaart mei de lokaasje fan it geheime ballingsoard fan Jedi-master Luke Skywalker foarmet de iepeningsset fan 'e filmtrilogy. De rol fan Poe Dameron waard yn alle trije films fertolke troch akteur Oscar Isaac.
Yn The Force Awakens
Yn Star Wars: Episode VII – The Force Awakens (2015), it earste diel fan 'e Star Wars-ferfolchtrilogy, wurdt Poe Dameron yntrodusearre as de bêste piloat fan it Ferset, in paramilitêre beweging dy't him oankantet tsjin 'e oanboazjende ynfloed fan 'e Earste Oarder. Dat is in út 'e restanten fan it Galaktysk Keizerryk gearklofte ekstremistyske organisaasje is dy't nearne foar tebekskrillet, mei as doel om 'e Nije Republyk ûnder fuotten te heljen en de hearskippij oer it Stjerrestelsel nei him ta te lûken. Luke Skywalker, de lêste Jedi, is weiwurden, en it Ferset is der alles oan gelegen om him te finen, mei't it ferlet hat fan syn stipe om 'e Earste Oarder te ferslaan.
Op 'e woastynplaneet Jakku ûntfangt Dameron in stjerrekaart fan ûntdekkingsreizger Lor San Tekka, dêr't de lokaasje fan it ferbliuwplak fan Luke Skywalker op fermeld stiet. De Earste Oarder sit Dameron lykwols op 'e hakken, en foar't er mei de stjerrekaart fuortkomme kin, wurdt de delsetting dêr't Tekka wennet, oerfallen troch in ienheid stoarmtroepers ûnder lieding fan kaptein Phasma en de Sith-ridder Kylo Ren. Wylst Kylo persoanlik Tekka deadet en de stoarmtroepers befel jout it hiele doarp ôf te slachtsjen, ferberget Dameron de ynformaasjedrager mei de stjerrekaart yn syn bolfoarmige robot BB-8, wêrnei't er dy fuortstjoert ear't er sels finzen nommen en ôffierd wurde kin.
Finn fynt neitiid BB-8 werom, dy't yn it selskip is fan 'e jonge rommelsykster Rey. Efterfolge troch TIE-jagers fan 'e Earste Oarder ûntflechtsje se Jakku trijeresoam yn in stellen romteskip, de Millennium Falcon. Dat blykt earder stellen te wêzen fan syn rjochtmjittige eigners, Han Solo en syn ko-piloat, de Wookiee Chewbacca, en wurdt troch dyselden weromeaske. Finn, Rey en BB-8 reizgje mei Solo en Chewbacca nei de planeet Takodana, dêr't harren oanwêzigens oan 'e Earste Oarder rapportearrre wurdt troch in spionne. Se wurde oanfallen troch TIE-jagers en stoarmtroepers, mar dy wurde op 'e flecht dreaun as X-wjukjagers fan it Ferset harren te help komt. De oanfal fan it Ferset stiet ûnder lieding fan Poe Dameron, dy't de needlâning op Jakku dochs oerlibbe blykt te hawwen en neitiid syn eigen paad socht hat om fan 'e planeet ôf te kommen.
(Yn 'e ferboeking fan The Force Awakens, dy't yn 2015 troch Alan Dean Foster skreaun waard, wurdt útlein dat Dameron by de needlâning op Jakku ek út 'e TIE-jager slingere wie, en pas wer by bewustwêzen kaam doe't Finn al fuortgien wie. Hy sette ek ôf troch de woastyn en mette de rommelsiker Naka Iit, dy't er holp om te ûntkommen oan romtepiraten. By wize fan tank holp Iit him doe om werom te kearen nei it Ferset.)
Tanksij it yngripen fan Dameron-en-dy wurde Finn en al syn selskipslju rêden, útsein de bewusteleaze Rey, dy't troch Kylo ûntfierd wurdt yn syn romtefear. Hy nimt har mei nei de Stjerredeaderbasis fan 'e Earste Oarder, in massaferneatigingswapen dat yn it binnenste fan in planeet boud is en sa krêftich is dat it hiele planetestelsels ferdylgje kin. Werom op 'e fersetsbasis op 'e planeet D'Qar riede de lieders fan it Ferset in militêre operaasje ta om 'e Stjerredeaderbasis te ferneatigjen foar't dy tsjin harren ynset wurde kin. Der wurdt besletten om Finn mei Solo en Chewbacca yn 'e Millennium Falcon nei de Stjerredeaderbasis te stjoeren om dy te ynfiltrearjen, sadat se it enerzjyskyld dat de planeet beskermet, útsette kinne. Dêrnei sil Dameron in oanfal fan it Ferset oanfiere, wêrby't de termale ossilator, it swakste punt fan 'e basis, bombardearre wurdt. As se dy witte op te blazen, sil der in keatlingreäksje begjinne dy't de hiele planeet ferdylget.
Willem Loadewyk fan Nassau-Dillenburg
thumb|250px|right|Willem Loadewyk, greve fan Nassau, steedhâlder fan Fryslân en Grinslân Willem Loadewyk fan Nassau, (Dillenboarch, 13 maart 1560 - Ljouwert, 9 juny 1620) wie greve fan Nassau en steedhâlder fan Fryslân en Grins. Yn Fryslân is er bekend ûnder de bynamme Us Heit. Willem Loadewyk wie tagelyk kapitein-generaal fan it leger fan Fryslân en tegearre mei prins Maurits fan Oranje heechste befelhawwer fan it Steatske Leger yn de striid tsjin de Spanjerts.
Skiednis
Willem Loadewyk is berne yn Dillenboarch as earste soan fan Jan fan Nassau. Hy wie dêrmei de omkesizzer fan Willem fan Oranje. Oant 1577 libbe er yn Dútslân; dat jier kaam er mei syn heit nei de Nederlannen. Yn 1579 waard er kolonel by it Nederlânske leger. Doe't Rennenberch mei Grins yn 1580 foar Spanje keas, folge Willem Loadewyk him yn 1584 op as steedhâlder fan earst Fryslân en letter ek Grinslân, Drinte en Oerisel, en fan 1580 oant 1594 focht er yn dêr tsjin Spanje.
Willem Loadewyk wie in herfoarmer, dy't net allinnich it leger better organisearre, mar ek de maatskippij beynfloede. Hy wie in wichtige faktor yn it hast algemien protestantsk wurden fan it gebiet ûnder syn bestjoer, en ta dat doel soarge er ek foar de stifting fan twa skoallen foar dûmnys, de Universiteit fan Frjentsjer en de Universiteit fan Grins.
Poe Dameron
Yn The Last Jedi
Yn Star Wars: Episode VIII – The Last Jedi (2017) moat de basis fan it Ferset op D'Qar ûntromme wurde om't de lokaasje dêrfan bekend wurden is by de Earste Oarder. De evakuaasje ferkeart yn 'e lêste stadia as de float fan 'e Earste Oarder û.l.f. generaal Hux yn it planetestelsel fan D'Qar arrivearret. De lieding fan it Ferset, wêrûnder generaal Leia Organa en admiraal Gial Ackbar, jout opdracht ta in oanfal op 'e fijannige float troch de eigen X-wjukjagers en bommesmiters. De lieding fan dy aksje wurdt taparte oan Dameron.
Willem Loadewyk fan Nassau-Dillenburg
Skiednis
Hy boaske op 25 novimber 1587 mei de dochter fan Willem fan Oranje, Anna fan Nassau, mar sy ferstoar noch net in jier letter. Nei de dea fan syn heit waard er yn 1607 greve fan Nassau. Om't er sels gjin bern hie gong dy titel nei syn dea oer op syn broer, Georg fan Nassau-Dietz. Syn broer Ernst Kasimir folge him op as steedhâlder fan Fryslân.
Poe Dameron
Yn The Last Jedi
De restearjende fersetsfloat ûntsnapt nei de hyperromte en waant him feilich, mar de Earste Oarder hat in apparaat ûntwikkele wêrmei't skippen sels troch de hyperromte hinne folge wurde kinne. In heale minút nei't de fersetsfloat op in hiel oar plak de reële romte wer ynkomt, arrivearret dêr ek de float fan 'e Earste Oarder. By in oanfal troch de TIE-jagers fan 'e Earste Oarder wurdt de brêge fan 'e Raddus, it flaggeskip fan 'e fersetsfloat, rekke en slim skansearre, en alle oanwêzigen, wêrûnder de hiele lieding fan it Ferset, wurde de romte yn blaasd as alle lucht út 'e brêge nei bûten ta ûntsnapt. Dêrby komme admiraal Ackbar en de oare fersetslieders om, en inkeld Leia wit troch manipulaasje fan de Krêft te oerlibjen, hoewol't se slim ferwûne rekket.